Karikó Katalin és Drew Weissman közösen kapta meg az Amerikai Tudományos Akadémia díját, a 2022. évi Jessie Stevenson Kovalenko Medált. A National Academy of Science (NAS) 2022. január 24-én közzétett sajtóközleménye szerint Karikó Katalin és Drew Weissman a „nukleoziddal módosított mRNS és a nukleoziddal módosított mRNS-lipid nanorészecskés vakcinaplatformok kifejlesztésével végzett munkája hozzájárult az első két engedélyezett Covid-19 oltóanyag alapjaihoz”.